चंडीगढ़। डायरेक्टर महेश भट्ट गुरुवार को चंडीगढ़ में थे। भास्कर से बातचीत में उन्होंने यूपी से हाल ही में मिली धमकी पर बात की। सोशल मीडिया, आलिया की सुरक्षा व अपनी फिलॉसफी के बारे में भी बताया। एक अंजान शख्स से मिली धमकी पर महेश बोले, सुबह से ही लोगों ने फोन कर इस बारे में पूछना शुरू कर दिया था। नहीं लड़ेंगे तबतक इनसे छुटकारा नहीं मिलेगा...
- महेश ने कहा- इसलिए मैं यहां आने से बचना चाहता था। क्योंकि मैं जानता था कि यहां पर मीडिया से लोग इस बारे मेें पूछेंगे। पर डायरेक्टर व प्रोड्यूसर ने मुझे राजी किया। इसलिए मैंने प्लेन पर चढ़ने से पहले ट्विट कर इस तूफान का जिक्र किया।
- वे बोले- मुंबई आैर यूपी पुलिस ने इस बात की गंभीरता को समझा। सख्त कदम उठाते हुए इस तरह धमकाने वाले रैकेट काे पकड़ा भी। यह नहीं जानता कि इनका क्या मकसद है।
- उन्होंने कहा- इस तरह धमकी मिलती रहेंगी। हम सभी मिलकर ऐसी चीजों से नहीं लड़ेंगे तबतक इनसे छुटकारा नहीं मिलेगा। संविधान में सभी को अपना मत रखने का हक है। इसलिए मैंने भी वही किया।
आलिया की सुरक्षा पर बात हुई ताे बोले...
- हम सभी एक परिवार की तरह है। अगर कोई किसी फैमिली के सदस्य पर टिप्पणी करता है तो क्या हम अपनी फैमिली के बारे में सोचना बंद कर देते हैं। वैसा ही मेरे साथ है।
- महेश बोले- जैसे सभी के माता-पिता चिंता करते हैं वैसे मुझे भी आलिया की फिक्र करता हूं। इस बात को समझता हूं कि हर चीज का अच्छा या बुरा परिणाम है। सेलिब्रिटी बनने का फायदे व नुकसान भी है।
भारत और पाक के रिश्तों पर ये बोले
- महेश ने भारत और पाक के रिश्तों पर बात करते हुए अपनी राय को कुछ यूं रखा।
- एक्शन और रोमांस पर फिल्में तो बनती ही रही हैं। पर जबतक जज्बात पर फिल्में नहीं बनेंगी तो लोग सिनेमा से जुड़ाव महसूस नहीं करेंगे। यही कहना चाहूंगा कि नफरत करने के लिए जिगरा नहीं चाहिए, बल्कि प्यार करने के लिए एक कलेजा चाहिए। इस तरह बंदूक उठाकर किसी को गोली मार देना बहादुरी नहीं है।
- महेश बोले- यही अरसे से चला आ रहा है। इंडिया-पाक के लोगों के बीच तकरार का मसला कोई नया नहीं है। जबतक दोनों मुल्कों के लोगों की सोच नहीं बदलेगी यह झगड़े होते ही रहेंगे।
- उन्होंने कहा- भारत ही ऐसा देश है जहां पाकिस्तान पृष्ठभूमि को लेकर फिल्में बनाई जाती हैं। पर पाक में इस तरह की फिल्म को कोई बनाने की जुर्रत नहीं करेगा। क्योंकि वहां हर कोई सुरक्षित रहना चाहता है।’
प्रेम-क्षमा की सीख मिलती आई है
- दोनों मुल्कों को आप और हम जैसे दो भागों में बांटना ही क्यों है। सैकड़ों लोग इसी चीज पर अमल करते हैं। इसलिए लोगों के दिमाग में भी दुश्मनी की भावना चलती रहती है। जो लोग पाकिस्तान को बुरा बताते हैं उन्हें मैं यही कहता हूं कि अपने मुल्क के रूप में आपने आधा ही चांद देखा है। पर मैंने पूरा चांद देखा है।
- महेश ने कहा- जानता हूं कि वहां लोगों की क्या मानसिकता है। उनके आसपास का माहौल व मानसिकता क्या है। चाहे प्रभु यीशू की बात करें, बुद्ध की या फिर नानक की। सभी ने प्रेम से रहने व क्षमा करने की सीख ही दी है। इसलिए मैं दोनों देशों में आर्ट में फर्क नहीं समझता। मेरा मानना है परफॉर्मिंग आर्ट से लोगों को साथ लाया जा सकता है।
आगे की स्लाइड्स में देखें आलिया और महेश भट्ट की फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva